गत पांच सितंबर को युवक होशियार ने पत्नी से कहासुनी और हाथापाई होने पर पत्नी की दराती से हत्या कर दी थी। इसके बाद आरोपी ने परिजनों को मोबाइल पर सूचना दी कि उसने हत्या कर दी है और वह खुद नदी में छलांग लगाने जा रहा है। स्थानीय लोगों ने उसे कूदते हुए देखा था, जिसके बाद से लगातार पुलिस युवक की तलाश में जुटी थी। पधर पुलिस के थाना प्रभारी संजीव कुमार पुलिस दल सहित आरोपी के परिजनों के साथ शव की शिनाख्त करने रविवार सुबह धर्मपुर रवाना हुए। परिजनों ने होशियार सिंह के शव की पहचान कर ली है। जोनल अस्पताल मंडी में पोस्टमार्टम के बाद शव परिजनों को सौंप दिया गया है। एसपी मंडी गुरदेव शर्मा ने मामले की पुष्टि की है।